Величковић је био на списку и за Европско првенство 2011. у Литванији. Почео је припреме са репрезентацијом, али је 23. августа 2011. објављено да неће путовати на ЕП пошто због повреде мишића није спреман да одговори високим захтевима такмичења. Због повреде није играо током лета 2012. у квалификацијама за Европско првенство 2013. у Словенији, а наредног лета је због повреде поново отказао позив селектору Ивковићу за ЕП у Словенији.